Ці варта ў гэтай сітуацыі дзівіцца таму факту, што ў 2013 годзе расійскі Дзяржаўны музейна-выставачны цэнтр РОСФОТО адабраў і набыў вялікую калекцыю (больш за 700!) аўтарскіх арыгіналаў 1980 — 2000-х гадоў у шэрагу беларускіх фатографаў? Спецыяльна для гэтага ў Беларусь прыязджаў куратар, не прымусіла сябе чакаць заснаванне спецыяльнага аддзела беларускай фатаграфіі ў фондзе РОСФОТО. Зроблена вялікая калектыўная выстава, выдадзены каталог “Мінская школа фатаграфіі. 1960 — 2000-я гады” з падрабязным аналітычным тэкстам Ігара Лебедзева. Усё па правілах, як і павінна быць. Толькі — не ў нашай краіне.